L-awtoritajiet Russi għalqu l-istazzjonijiet tal-metro biex jillimitaw in-nies milli jattendu għad-dImostrazzjonijiet oħra li huwa ppjanati f'Moska b'appoġġ lejn il-Kap tal-Oppożizzjoni u kritiku tal-Gvern Russu, Alexei Navalny. Navalny, li bħalissa jinsab taħt arrest b'rabta ma' sentenza sospiża, ġie arrestat wara li wasal minn Berlin, fejn kien qed jiingħata l-kura wara li f'Awwissu li għadda ġie vvalenat bin-Novichok. Intant, aktar minn 4,000 persuna ġew arrestati fir-Russja matul il-manifestazzjonijiet li saru matul il-ġimgħa li għaddiet.